kardosdrur/scandi-wiki huggingface dataset:
Karl August von Heigel

Karl August von Heigel (født 25. marts 1835 i München, død 6. september 1905 i Riva del Garda) var en tysk digter, bror til Karl Theodor von Heigel.

Han var en søn af overregissøren ved Hofteatret i München og blev efter endte studier bibliotekar hos fyrst Heinrich af Carolath-Beuthen. En tid var han bosat i Berlin som medredaktør af modebladet Der Bazar og levede senere dels i München, dels i Tyrol og Italien.

Han kom til at stå kong Ludvig II nær, idet han både skrev stykker til og ledede hans privatforestillinger. Til gengæld blev han hævet op i adelsstanden. Han har skrevet noveller og fortællinger, romaner som Ohne Gewissen, Die Dame ohne Herz og Der Teaterteufel samt biografier af Karl Stieler og kong Ludvig (1893).

Kilder 

 

Romanforfattere fra Tyskland
Dramatikere fra Tyskland
Tyskere i 1800-tallet
Personer fra München
Salmonsens
Jakob Lange

Jakob Lange er navnet på flere personer:

 Jakob Lange (botaniker) (1864-1941) – dansk hortonom (Jakob Emanuel Lange)
 Jakob Lange (politiker) (født 1946) – dansk studiechef og tidligere politiker, sønnesøn af ovennævnte
Stig Elling

Stig Elling (født 15. marts 1947 i Kongens Lyngby) er dansk erhvervsleder og salgsdirektør i Star Tour. 

Elling stiftede som 17-årig Fortunrejser med kontor i forældrenes dagligstue og kom siden i lære i Raffels Rejser. I 1980 stiftede han Sol-Rejser, der efterfølgende gik sammen med Fritidsrejser, Falke Rejser og Team Sterling og blev til det nuværende Star Tour. Stig Elling var dog omkring Sun Way, ABC Rejser og Team Sterling, inden han i 1986 blev salgsdirektør i Star Tour. Han har også arrangeret helikopterflyvninger over København, akupunkturrejser til Mallorca og krydstogter i det Sydfynske Øhav. Han er kendt for en offensiv medieindsats, hvilket bl.a. sås under tsunamien i Indien i 2004, hvor han ofte orienterede om indsatsen for at redde turisterne hjem fra området. 

I 2005 gik han ind i kommunalpolitik. Som kandidat for Det Konservative Folkeparti blev han valgt til Frederiksberg Kommunalbestyrelse med næstflest stemmer – kun overgået af daværende borgmester Mads Lebech. Han blev efterfølgende formand for Arbejdsmarkedsudvalget og skabte også her medieomtale, da han i 2006 foreslog, at kommunens arbejdsløse kunne blive avisbude for de nye gratisaviser 24timer og Nyhedsavisen. I 2007 lod han sig opstille til Folketinget i Indre Bykredsen men trak sig allerede i august samme år grundet manglende tid.

Efter i mange år at have levet som homoseksuel i det skjulte, fortalte Stig Elling i 2007 i bogen Hele Sandheden om sit liv som enebarn i en familie, hvor faderen var alkoholiseret og moderen psykisk syg. Privat lever Stig Elling i dag i registreret partnerskab med privatrådgiver Steen Andersen, som han har dannet par med siden 1987. De blev endelig gift i Frederiksberg Kirke 15.juni 2012, og var dermed det første homoseksuelle par, der blev viet i en dansk folkekirke. Elling er opvokset som katolik og har gået i katolsk skole men valgte i 2010 at bryde med den katolske kirke i protest mod håndteringen af de mange sager om pædofili i den katolske kirke. Han meldte sig i stedet ind i folkekirken.

I 2006 blev Elling af Landsforeningen for Bøsser og Lesbiske kåret til Årets Homo ved den årlige uddeling af homopriser for offentligt at have stået frem som homoseksuel. Rejsemagasinet Take Off kårede ham i 2009 til den mest indflydelsesrige person i den danske rejsebranche.

I 2015 blev Elling ansat som rejseambassadør hos Bravo Tours.

Kilder og eksterne henvisninger

Referencer

Personer fra Kongens Lyngby
Erhvervsfolk fra Danmark
Medlemmer af Frederiksberg Kommunalbestyrelse
Kommunalbestyrelsesmedlemmer fra Det Konservative Folkeparti
Personer i Kraks Blå Bog
Selvbiografer fra Danmark
Katolikker fra Danmark
Tidligere folketingskandidater fra Det Konservative Folkeparti
Dansksprogede forfattere fra Danmark
Marie Tetzlaff

Marie Birgitte Tetzlaff (født 7. juli 1954 i Bregninge) er en dansk journalist, anmelder og forfatter.

Tetzlaff blev student fra Herlufsholm 1973 og cand.phil. i russisk litteratur med guldmedalje fra Københavns Universitet 1984 på afhandlingen The Prose of Marina Tsvetaeva. Hun arbejdede efterfølgende som kandidatstipendiat og underviser på Slavisk Institut samme sted frem til 1987 med ophold på Moskvas statsuniversitet og University of California, Berkeley. Hjemvendt blev hun i 1988 ansat ved Weekendavisen med Rusland som sit stofområde. I 1995 kom hun til Politiken som redaktør, litteraturjournalist og -anmelder og har været her siden. Hun har desuden fungeret som oversætter og konsulent for flere forlag, bl.a. Gad, Gyldendal og Lindhardt & Ringhof.

Marie Tetzlaff har været med i Smagsdommerne på DR2, ligesom hun siden 2008 har været medvært for arrangementerne Louisiana Live. Fra 2009 har hun været medlem af juryen for Danske Banks Litteraturpris.

Bibliografi 
 Et offentligt fruentimmer (Bodil Kjers erindringer, 1997)
 Lillefar Fyrste – Katarina den stores breve til Potjomkin (1997)
 Men det er jo Rusland! – Unge moskovitter fortæller (2001)
 Katarina den Store – Kvinden, magten og kærligheden (2006)

Journalister fra Danmark
Faglitterære forfattere fra Danmark
Oversættere fra Danmark
Litteraturkritikere fra Danmark
Journalister ved Politiken
Redaktører fra Danmark
Biografiforfattere fra Danmark
Personer i Kraks Blå Bog
Dansksprogede forfattere fra Danmark
Modtagere af Københavns Universitets guldmedalje
Herlovianere
Karl Stieler

Karl Stieler (født 15. december 1842 i München, død 12. april 1885 sammesteds) var en tysk dialektdigter, søn af maleren Joseph Karl Stieler.

Han studerede jura i sin fødeby, blev 1882 arkivar i Rigsarkivet, foretog forskellige rejser, som han livfuldt og underholdende skildrede i Allgemeine Zeitung.

Han udviklede sig til en meget original, lidt sentimental digter i bayersk dialekt og udgav digtsamlinger, som Bergbleameln (1865), Weils mi freut og Habt’s a Schneid.

Men også højtyske digte findes fra hans hånd, samlede i Hochlandslieder og Neue Hochlandslieder. I Ein Winteridyll viser Stieler sig som en stemningsfuld og poetisk landskabsskildrer.

Gesammelte Werke udkom i 3 bind 1908, Gesammelte Dichtungen, højtysk med en biografisk indledning af A. Dreyer 1908, Bilder aus Bayern, folkeudgave ligeledes 1908.

Kilder 
 

Digtere fra Tyskland
Arkivarer
Tyskere i 1800-tallet
Personer fra München
Salmonsens
Julen Aguinagalde

Julen Aguinagalde Aquizu (født 8. december 1982 i Irun, Spanien) er en spansk håndboldspiller, der til dagligt spiller for den polske klub Vive Targi Kielce. Han har spillet for klubben siden 2009. Tidligere har han repræsenteret tre spanske klubber, Bidasoa Irún, BM Ciudad Real og Ademar León.

I 2010 vandt Aguinagalde med Ciudad Real det spanske mesterskab.

Landshold 
Aguinagalde spiller desuden for det spanske landshold, som han (pr. juni 2019) har repræsenteret 181 gange med 448 scoringer til følge.

Eksterne henvisninger 

 Ehfcl. spillerinfo

Håndboldspillere fra Spanien
Håndboldspillere fra Ademar León
Håndboldspillere fra BM Ciudad Real
Olympiske håndboldspillere fra Spanien
Håndboldspillere ved sommer-OL 2012
Håndboldspillere ved sommer-OL 2020
Olympiske bronzemedaljevindere fra Spanien
Medaljevindere ved sommer-OL 2020
Oscar Carlén

Oscar Carlén (født 11. maj 1988 i Karlstad, Sverige) er en svensk håndboldspiller, der til dagligt spiller for den tyske Bundesliga-klub SG Flensburg-Handewitt. Han har tidligere spillet for Ystads IF i hjemlandet. Han er søn af den tidligere svenske landsholdsstjerne og senere træner Per Carlén.

Pr. sommeren 2011 skifter Carlén til ligarivalerne HSV Hamburg.

Landshold 
Carlén har (pr. januar 2011) spillet 60 kampe og scoret 135 mål for det svenske landshold, som han debuterede for 4. april 2007 i et opgør mod Norge.

Eksterne henvisninger 
 
 SG Flensburg-Handewitt spillerinfo 

Håndboldspillere fra Sverige
Håndboldspillere fra SG Flensburg-Handewitt
Håndboldspillere fra HSV Hamburg
Håndboldspillere fra Ystads IF HF
Personer fra Karlstad
William Accambray

William Accambray (født 8. april 1988 i Cannes, Frankrig) er en fransk håndboldspiller, der til dagligt spillede for klubben Paris Saint-Germain F.C. i sit hjemland, før han i 2017 skiftede til MVM Veszprém KC i Ungarn.

Landshold 
Accambray spiller desuden for Frankrigs landshold. Han blev europamester med holdet ved EM i 2010, og verdensmester ved VM i 2011. Hans første landskamp blev spillet i 2009.

Landsholdstitler 
 EM i 2010
 VM i 2011

Eksterne henvisninger 

 Eurohandball spillerinfo 

Håndboldspillere fra Frankrig
Kumar Pallana

Kumar Valavhadas Pallana (23. december 1918 - 10. oktober 2013) var en indisk karakterskuespiller og vaudeviller.

Han optrådte i Mickey Mouse Club som en tallerkendrejer og jonglør.
Pallana ejede en kaffebutik, Cosmic Cup (nu Cosmic Cafe), i Dallas i Texas, hvor Wes Anderson og Owen Wilson ofte kom. Anderson castede Pallana i Bottle Rocket, Rushmore, The Royal Tenenbaums og i The Darjeeling Limited.
Hans søn Dipak Pallana optrådte også i Bottle Rocket, Rushmore og The Royal Tenenbaums.

Filmografi

Referencer

Eksterne henvisninger 

 
 Kumar Pallana interview

Filmskuespillere fra Indien
Jan Fennell

Jan Fennell er en engelsk forfatter, hundetræner, adfærdsbehandler og tv-vært.
Jan Fennell har arbejdet med hunde i over 35 år. Hun har opdrættet hunde (primært Engelsk Springer Spaniel) og vundet flere priser for sit arbejde. Hun har specialiseret sig i opdragelse og adfærdsbehandling af vanskelige hunde og hunde som ingen andre har kunnet håndtere. Jan er en populær radio- og TV-vært på BBC, og har lavet mange udsendelser om hunde.

Metoden 
Hendes metode kalder hun Amichien® Bonding (Ami=ven og Chien=hund på fransk). Jan Fennell kalder sig Hundelytter. Hendes metode er baseret på hundens eget sprog, og da hunden nedstammer fra ulven (de har næsten identisk DNA), har Jan studeret ulve og omsat de signaler som findes i ulveflokken til signaler vi mennesker kan sende vores hunde.

Bøger 
Jan er forfatter til bestselleren The Doglistener (på dansk: Hundelytteren, Borgens Forlag) Hundelytteren i Praksis samt Hundens bedste ven.
Derudover er der titler der ikke er oversat til dansk – heriblandt The 7 ages of the dog.

DVD'er og CD'er 
Jan Fennell har også udgivet to DVD'er. Én om metoden generelt – The Doglistener – samt en om det, der volder mange hundeejere problemer: Gå-turen (The Walk). Derudover har hun udgivet flere CD'er (på engelsk) om forskellige hundeproblemer. Der findes foreløbig en enkelt på dansk som Jan har lavet i samarbejde med den danske hundelytter Karina Rasmussen, som er én af Jan Fennells højest anbefalede hundelyttere på verdensplan.

Familie 
Jan Fennells søn Tony Knight er også hundelytter. Han underviser på Jans kurser i hele verden, og senest laver han tv-udsendelser om hunde i Australien.

Tjek fødsels- og dødsår
Faglitterære forfattere fra England
Hunde
Det egentlige Litauen

[[Fil:LithuaniaHistory.png|thumb|200px|Kort der viser ændringer i det litauisk kontrollerede område fra 1200-tallet frem til i dag]].
Det egentlige Litauen (,  ()) er et område i Storfyrstendømmet Litauen. Området var identisk med fyrstendømmet Litauen, et område, der udviklede sig til Storfyrstendømmet Litauen. Området kan spores tilbage til de romersk-katolske sogne, etableret i Storfyrstendømmet Litauen i de hedenske baltiske lande efter kristningen af Litauen i 1387. Det er let at skelne området fra de rutenske områder i fyrstendømmet, der var blevet kristnet af den ortodokse kirke før selve Litauen i 1387 blev kristnet af den katolske kirke.. Det latinske navn var udbredt i middelalderen og kan findes på mange historiske kort før 1. verdenskrig.

Det egentlige Litauen kaldes undertiden Store Litauen () i modsætning til Lille Litauen ().

Kilder

Eksterne henvisninger 
 Kort over etniske grupper i øst Polen i 1921  fra Davies, Norman (1982): God's Playground: A History of Poland: Volume II, 1795 to the Present (Columbia University Press)

Litauens geografi
Litauens historie
Polens historie
Nellemanns Have

Nellemanns Have er en have på ca. 6 hektar i Sæby, Frederikshavn Kommune, anlagt i 1925 af landinspektør Nic. Nellemann (født 1892 på Fyn, død 1976). Haven har Nordeuropas største samling af paradisæbletræer.

Historie 
Efter sin eksamen i 1913 blev Nic. Nellemann ansat i et landinspektørfirma i Nørresundby, og han købte i 1934 firmaet. Nellemann havde ønsket en sommerhusgrund, og han valgte et område i Sæby. I 1925 købte han 2 tdr. uopdyrket jord af Arenfeldt fra Sæbygård slot, det bestod af en grusgrav, et par moser/vandhuller og en lyngbeklædt istidsskrænt, som han i årene derefter forvandlede til en prydhave.

Der blev tilkøbt nye områder flere gange i årene frem til starten af 1970'erne, hvor haven og de omkringliggende arealer var ca. 12 hektar.

Nic. Nellemann modtog i 1940'erne Det Jydske Haveselskabs pokal for "Det smukkeste haveanlæg i Jylland" tre år i træk.

I slutningen af 1960'erne var der ca. 100 kinesiske arter af paradisæbletræer samt en række krydsninger. Nellemann fremavlede selv adskillige nye arter, ligesom han lavede mange forsøg med at frembringe frøplanter.

Han førte et register over sine træer helt frem til sin død i 1976. Herefter fortsatte sønnen Ib Nellemann arbejdet med haven frem til sin død.

Haven var misligholdt i en årrække, men gennemgik 2011 en omfattende reetablering.

I 2006 blev foreningen Nellemanns Haves Venner dannet, da haven var i overhængende fare for at blive udstykket. Foreningen har sammen med Nic. Nellemanns Fond og Frederikshavn Kommune arbejdet sammen om renoveringen af haven siden 2008.

Hele området skal genskabes som Nellemanns oprindelige plan, så dette foregår i et samarbejde med forskellige eksperter, bl.a. Henrik Arildskov fra TV2/Nords haveprogram.

Haven er i disse år atter ved at blive en turistattraktion i Nordjylland.

Eksterne henvisninger 
Havens hjemmeside

Parker i Danmark
Sæby
Frederikshavn Kommune
Etableret i 1925
Haver i Danmark
Paul Madeley

Paul Madeley (født 20. september 1944 i Leeds, England, død 23. juli 2018 samme sted) var en fodboldspiller fra England, der tilbragte hele sin aktive karriere, fra 1963 til 1980, som forsvarer/midtbanespiller hos Leeds United i sin fødeby. Her var han med til at vinde to engelske mesterskaber samt både FA Cuppen, Liga Cuppen og UEFA Cuppen.

Madeley spillede desuden 24 kampe for Englands landshold, som han debuterede for 15. maj 1971 i et opgør mod Nordirland.

Efter karrieren 
Madeley investerede efter karrieren i en butik i Leeds, der solgte sportstøj og -udstyr, foruden at arbejde i sin families Gør-det-selv-butik. Sammen med sine brødre solgte han forretningen for £27 millioner i 1987.

Madeley blev portrætteret af skuespilleren Chris Moore i filmen The Damned United fra 2009, en adaptation af David Peaces novelle med samme navn om Brian Cloughs uheldige tid som træner i Leeds.

Helbred 
I 1992 fik han en godarter tumor i hjernen fjernet. Han havde et mildt hjerteanfald i 2002, og blev diagnosticeret med Parkinsons syge i 2004.

Madeley døde den 23. juli 2018, som 73-årig.

Titler 

Engelske Mesterskab
 1969 og 1974 med Leeds United

FA Cup
 1972 med Leeds United

Liga Cup
 1968 med Leeds United

UEFA's Messebyturnering (UEFA Cuppen)
 1968 og 1971 med Leeds United

Referencer

Eksterne henvisninger 
 

Fodboldspillere fra England
Fodboldspillere fra Leeds United F.C.
Personer fra Leeds
Danske Anlægsgartnere

Danske anlægsgartnere er både en branche- og arbejdsgiverforening.

Danske Anlægsgartnere blev i 1957 dannet af flere foreninger, hvoraf den ældste blev dannet allerede i 1902, til en forening med 6 kredse. 
Danske anlægsgartnere undergår til stadighed organisatoriske forandringer der bl.a., muliggør medlemskab af enten branchedel eller arbejdsgiverdel.

Tidslinje 
1902 ”Foreningen for arbejdsgivende anlægsgartnere”
1917 Navneændring ”Dansk Anlægsgartnerforening”
1919 Navneændring ”Dansk Anlægsgartner- og Havearkitekt- forening”
1931 Navneændring ”Dansk Anlægsgartnerforening” og ”Dansk Havearkitektforening”
1957 Lokale foreninger slås sammen til 6 kredse og man stifter ”Landsforeningen Danske Anlægsgartnere” (LDA)
1958 Der oprettes et sekretariat 
1965 Medlemskab af Håndværksrådet (HVR)
1987 Medlemskab af Sammenslutningen af Landbrugets Arbejdsgiverforeninger (SALA)
1975 Navne ændring: ”Landsforeningen Danske Anlægsgartnermestre”
2001 Navne ændring: ”Danske Anlægsgartnere” (DAG)
2006 Medlemskab af: Sammenslutningen Af Mindre Arbejdsgiverforeninger (SAMA) og Dansk Arbejdsgiverforening (DA)
2012 Samarbejde med arbejdsgiverforeningen Dansk Håndværk

Foreninger og grupperinger 
Som en del af Danske Anlægsgartnere er der gennem tidens løb dannet foreninger, sektioner, grupper og netværk. Hvor medlemmerne får varetaget faglige interesser som er nært beslægtet med anlægsgartnerfaget.

 DGK – De Grønne Kloakentreprenører www.dgkloak.dk
 BIB – Selvstændig Brancheforening for indendørs beplantning www.bib-info.dk
 DRIFT – Drift Sektionen drift.dag.dk 
 GOLF – Golf Sektionen
 TAG – Netværk for taggartner

Talerør 
Danske Anlægsgartnere engagerer sig gennem forskellige organisationer og på egen hånd i sager, der i snæver forstand varetager anlægsgartner-branchens og i bredere forstand erhvervslivets interesser. Overenskomster og fagretlige sager har fra første færd været en central aktivitet i foreningen.

Ankenævn 
DAG er tilknyttet Håndværkets Ankenævn og foreningens har en garantifond. Hvilket er forbrugernes garanti for godt håndværk og for hjælp til løsning af konflikter.

DAG’s Fundament 
Danske Anlægsgartnere er medlem af Håndværksrådet.
Danske Anlægsgartnere har siden April 2006 været medlem af Sammenslutningen Af Mindre Arbejdsgiver-foreninger (SAMA) og Dansk Arbejdsgiverforening.

Formidling 
Danske Anlægsgartnere udgiver via eget forlag – diverse fagblade og bøger så som "Grønt Miljø", lærebøger og normer for anlægsgartneri.

Skoler og Uddannelse 
Danske Anlægsgartnere har også udvalgs- og bestyrelsespladser på branchens tekniske skoler og AMU-centre. På den måde er Danske Anlægsgartnere med til at udvikle uddannelser målrettet branchens behov.

Håndværks evaluering 
Danske Anlægsgartnere samarbejder med ”Håndværkets Evalueringscenter”.

Eksterne henvisninger 
 Danske Anlægsgartneres hjemmeside
 Håndværkets evalueringscenter 
 Dansk arbejdsgiverforening
 Håndværksrådet
 Dansk Håndværk

Anlægsgartnere
Anlægsgartnere
Etableret i 1957
Gartnere fra Danmark
Lille Litauen

Lille Litauen (, , ,  eller preussisk Litauen , , ) er en af de fem historiske landsdele i Litauen, det tidligere Østpreussen og Preussen, hvor de preussiske litauere () boede. Lille Litauen var den nordligste del af denne provins, og fik navnet på grund af områdets litauisktalende befolkningsflertal.

Forud for den Tyske Ordens invasion i 1200-tallet var Lille Litauen beboet af de baltiske stammer Skalvere og Nadruvere. Under Ordenens angreb og krigene med Litauen flygtede de oprindelige befolkningsgrupper. Kampene mellem den Tyske Orden og Litauen-Polen afsluttedes med Melno traktaten 17. september 1422 og området blev genhuset af hjemvendende flygtninge, litauiske tilflyttere og oprindelige Vestbaltere. Begrebet Lille Litauen blev første gang anvendt mellem 1517 og 1526. Området var, med undtagelse af Klaipeda-regionen, der blev mandatområde under Folkeforbundet i 1920 ved Versailles-traktaten og blev knyttet til Litauen i 1923, en del af Preussen indtil 1945, hvor de tysk/preussiske indbyggere i stort tal fulgte Nazi-tysklands opfordring til at forlade området. Herefter blev Lille Litauen en del af Kaliningrad oblast i Rusland, og kun en lille del af Lille Litauen ligger nu inden for grænserne af det moderne Litauen og Polen.

Lille Litauen har ydet vigtige bidrag til litauiske kultur. Lille Litauens skriftsprog kom til at danne "skelet" for moderne litauisk. Den litauiske forfatter, digter og præst, Kristijonas Donelaitis (1714 – 1780), etnisk litauisk lutheraner, levede i Lille Litauen og skrev det først klassiske litauisk digt, "Årstiderne" (), som er et af de vigtigste litauiske poetiske værker.

Se også 
 Klaipeda-regionens historie

Kilder

Eksterne henvisninger 
 The Folklore of the Lietuvininkai 
 Tidslinie for Lille Litauen 

Litauens etnografisk landsdele
Litauens historie
Polens historie
Werk Glaube und Schönheit

Werk Glaube und Schönheit (Tro og Skønhed) var en organisation, der blev stiftet i 1938 og fungerede som bindeled mellem Bund Deutscher Mädel og NS-Frauenschaft. 

Når de tyske piger blev 18 år, kunne de vælge at blive optaget i Glaube und Schönheit. Her blev de uddannet til husgerning og forberedelse til at blive gift. Tro og Skønhed skulle give de unge kvinder mellem 17 og 21 år åndelig og fysisk ynde, og de blev hurtigt nazisternes skoleeksempel på, hvordan den ideelle kvinde skulle være.

Hitlerjugend
Naziorganisationer
Etableret i 1938
Minh Le

Minh Le (født 27. juni 1977) er en vietnamesisk-canadisk computerspiludvikler, der sammen med Jess Cliffe står bag Counter Strike fra 1999.

Computerspilsprogrammører
Erhvervsfolk fra Canada
Homo Faber (roman)

Homo Faber er en bog skrevet af den schweiziske forfatter Max Frisch og blev første gang blev udgivet i 1957.
 
Bogen blev skrevet i efterkrigstidens Tyskland, og er en fortælling om maskinmennesket, den selvsikre intellektuelle teknokrat, Unesco-ingeniøren Faber. Han nægter at vedkende sig elementer i tilværelsen, som ikke kan måles eller vejes. Virkeligheden er et materiale, der kan bearbejdes af fornuften, forudberegnes og kontrolleres. Men virkeligheden vrider sig ud af den rolle, han har tiltænkt den, og hævner sig på ham. Han ledes af tilfældet ind i et spind af begivenheder, der viser sig at være skæbnesvangre. Indtil sit møde med en ung kvinde, han forelsker sig ubehjælpeligt i, hviler ingeniøren i sin tyrkertro på teknikken og naturvidenskaben, men livet slipper sine luner løs på ham, og fortællingen om ham bliver til en moderne tragedie.

Eksterne henvisninger 

Tysksproget litteratur
Litteratur i 1957
Pilersuisoq

Pilersuisoq er den største dagligvarekæde i Grønland.

Kæden er en del af KNI (tidligere Grønlands Handel). Selskabet havde rødder fra tilbage til 1774, da Den Kongelige Grønlandske Handel (KGH) blev etableret.

Det har til sammen 65 butikker i 10 byer og 53 bygder. I tillæg driver det butikkerne på lufthavnene i Narsarsuaq og Kangerlussuaq. Denne drift overtog det i 2002.

Kædens hovedkvarter ligger i Nuuk. Alt drikkevand og øl i hele Grønland distribueres herfra. Med det Grønlands arktiske klima og bygder som er utilgængelig dele af året, bliver forsyningerne transporteret med store og små både, fly og helikopter.

Referencer 

Virksomheder i Nuuk
Etableret i 1774
Handelsvirksomheder
Offentligt ejede virksomheder fra Grønland
Korea National Oil Corporation

Korea National Oil Corporation (KNOC) er Sydkoreas nationale olie- og gasselskab og er et af landets vigtigste industriselskaber. 

KNOC driver olie og gassfelter i Vietnam, Libyen, Peru, Indonesien, Nigeria, Yemen, Kasakhstan, Rusland, Canada og Sydkorea. Selskabet har oliereserver på 373 millioner fad og naturgasreserver på 10milliarderm³.

Links 
 Officielle hjemmeside

Olieselskaber
Energivirksomheder fra Sydkorea
Statsejede virksomheder
Etableret i 1979
Lundin Energy

Lundin Energy (tidligere Lundin Petroleum) er et internationalt olieselskab med hovedkontor i Stockholm. Det er noteret på Stockholmsbörsen. Selskabet blev etableret i 2001 efter at Talisman Energy købte virksomheden Lundin Oil AB.

Links 
 Officiel hjemmeside 

Olieselskaber fra Sverige
Etableret i 2001
Virksomheder i Stockholm
Adolf Stieler

Adolf Stieler (født 26. februar 1775 i Gotha, død 13. marts 1836 sammesteds) var en tysk kartograf.

Stieler uddannede sig oprindelig som jurist og blev ansat i Ministerialdepartementet i sin fødeby, hvor han 1829 blev geheime-regierungsrath. Af hans kartografiske arbejder er det kendteste "Stielers Atlas", 50 blade, som han sammen med Reichard udgav hos Perthes i Gotha 1817—23.

Det er senere fortsat og forbedret af Vogel, Petermann, Berghaus, Habenicht, Lüddecke og andre og hører til de bedste fremkomne verdensatlaser. Endvidere har han udgivet Schulatlas (1821), der har opnået henad 100 oplag, Schulatlas der Alten Welt (1823), samt flere specialkort over Tyskland.

Kilder 
 

Kartografer fra Tyskland
Faglitterære forfattere fra Tyskland
Tysksprogede forfattere
Tyskere i 1700-tallet
Tyskere i 1800-tallet